Twee geskors oor ‘rassisme’ nadat hulle lugbeampte wou aankla van byna noodlottige fout - Stormfront
Twee geskors oor ‘rassisme’ nadat hulle lugbeampte wou aankla van byna noodlottige fout
11-17-2014, 12:58 AM #1
‘Sjoe . . . Dit was naby’
Deur Johan Eybers Sondag 16 November 2014 2:00 vm.
Agttien maande nadat ’n lug*verkeerbeampte glo amper twee vliegtuie by die O.R. Tambo-lughawe in Kempton Park laat bots het, was daar steeds geen tugoptrede teen hom nie.
Maar die twee bestuurders wat wou hê daar moet tugstappe teen Patrick Sithole gedoen word, is deur die Lugverkeer-en-navigasie-agentskap (ATNS) geskors.
Volgens ATNS was Johnny Smit en Leon Altree rassisties omdat hulle aanbeveel het dat daar teen Sithole en drie ander lugverkeerbeamptes opgetree word. Die ander beamptes het ook glo verskeie flaters begaan wat tot vliegtuigongelukke kon lei en menselewens in gevaar gestel het. ATNS voer aan hul optrede was rassisties omdat hulle glo geen stappe teen ’n wit lugverkeerbeheerder wat ook ’n fout begaan het, gedoen het nie.
Die verhore teen Smit, bestuurder van lugverkeerbeamptes, en Altree, waarnemende bedryfsbestuurder by die ATNS, het in Oktober begin. Een van die klagtes hou verband met die voorval in Junie 2013.
Rapport is in besit van ’n verslag wat by die verhoor ingedien is.
Dit beskryf breedvoerig hoe Sithole in Junie 2013 ’n Boeing 777-200 van Thai Airways opdrag gee om op te styg en terselfdertyd toestemming gee aan ’n ligte vliegtuig van Airlink om op dieselfde aanloopbaan te land.
’n Klankopname toon Sithole het daarvan bewus geword dat sy optrede tot ’n ongeluk kon lei, maar hy het stilgebly, eerder as om die voorgeskrewe noodmaatreëls te tref.
“ Volgens Viljoen sal passasiers nou twee keer moet dink voordat hulle in Suid-Afrika op ’n vliegtuig klim. ”
’n Ramp is vermy toe die vlieënier van die ligte vliegtuig op die nippertjie sy landing met ’n uiters riskante maneuver geaborteer het.
Was dit nie vir dié noodoptrede nie, bestaan die moontlikheid dat die vliegtuie selfs in die lughawegebou kon vasgevlieg het.
Op die klankopname sê Sithole hardop aan homself: “Dit gaan nie werk nie.” Later, nadat die kleiner vliegtuig die ongeluk vermy het, sê hy: “Dit was naby.”
Die ATNS voer in hul klagstate teen Smit en Altree aan dat hulle dubbele standaarde vir wit en swart lugver- keer*beamptes toepas.
Smit en Altree sê die ATNS ignoreer gerieflikheidshalwe die aard en erns van die onderskeie voorvalle.
Volgens hulle het die wit lugverkeerbeampte ’n veel minder ernstige oortreding begaan en daarby het sy die situasie onmiddellik volgens standaardprosedures reggestel.
Die wit beampte het (anders as Sithole) nie die situasie aan die vlieëniers oorgelaat om te beredder nie, voer Smit-hulle aan.
Die ATNS beskuldig Smit en Altree verder daarvan dat hulle skoftelyste op ’n rassistiese grondslag saamgestel het sodat die meerderheid wit lugverkeerbeamptes op een skof werk en die meerderheid swart lugverkeerbeamptes op ’n ander skof.
Dana Viljoen, Smit en Altree se regsverteenwoordiger van Solidariteit, sê die aanklagte teen sy kliënte is “lagwekkend, vergesog en skokkend”.
“Dit is nie net my kliënte waarteen daar gediskrimineer word nie. Die publiek se veiligheid is nou in die gedrang, want ernstige oortredings word heeltemal oor die hoof gesien.”
Volgens Viljoen sal passasiers nou twee keer moet dink voordat hulle in Suid-Afrika op ’n vliegtuig klim.
“Dit is duidelik dat die ATNS geen standaard handhaaf oor die gehalte van hul lugverkeerbeamptes nie.
“Ras speel ’n belangrike rol wanneer hulle moet besluit om teen lugverkeerbeamptes op te tree wat hulle skuldig maak aan growwe nalatigheid,” sê Viljoen.
Thabani Mthiyane, uitvoerende hoof van die ATNS, sê hy is nie bewus van die betrokke voorval nie en kan dus nie kommentaar lewer nie.
Hy het wel bevestig dat Smit en Altree van rassisme aangekla en geskors is, hangende ’n ondersoek.
Die ATNS was nie bereid om Sithole se kontakbesonderhede bekend te maak sodat Rapport hom om kommentaar kon nader nie.
Twee geskors oor â€˜rassismeâ€™ nadat hulle lugbeampte wou aankla van byna noodlottige fout
Murat D. opnieuw de fout in; mishandeld twee medegedetineerden Siegheiligman Nieuwsberichten 4 12-09-2004 01:54 PM
Page generated in 1.37400 seconds with 12 queries